***GHID SIMPLIFICAT***

***Condiții Specifice de accesare a fondurilor destinate*** ***pregătirii proiectelor de infrastructură în domeniul specializării inteligente pentru Regiunea Sud-Est***

**Programul Operațional Asistență Tehnică 2014 – 2020**

,,Sprijin la nivelul Regiunii de Dezvoltare Sud-Est pentru pregatirea de proiecte finanțate din perioada de programare 2021-2027 pe domeniul specializare inteligentă”

***Agenția pentru Dezvoltare Regională a Regiunii de Dezvoltare Sud-Est***

***2020***

**Cuprins**

[1 Informații generale 3](#_Toc59440112)

[2 Informații despre apelul de proiecte 9](#_Toc59440113)

[2.1 Axa prioritară, prioritatea de investiții, obiectiv specific 9](#_Toc59440116)

[2.2 Tipul apelului, perioada de depunere, teritoriu 9](#_Toc59440117)

[2.3 Alocarea financiară 10](#_Toc59440122)

[2.4 Proces de preselecție/proces de descoperire antreprenorială 10](#_Toc59440123)

[2.5 Acțiuni și tipuri de activități sprijinite 10](#_Toc59440124)

[2.6 Tipuri de solicitanți eligibili 11](#_Toc59440125)

[2.7 Valoarea maximă a proiectului 12](#_Toc59440126)

[2.8 Valoarea finanțării nerambursabile pentru schema de ajutor de minimis 13](#_Toc59440127)

[2.9 Schema de ajutor de minimis 13](#_Toc59440128)

[3 Reguli pentru acordarea finanțării 15](#_Toc59440129)

[3.1 Eligibilitatea proiectului 15](#_Toc59440130)

[3.2 Eligibilitatea solicitantului 17](#_Toc59440131)

[3.3 Eligibilitatea cheltuielilor 18](#_Toc59440132)

[3.4 Cheltuieli neeligibile 20](#_Toc59440133)

[3.5 Modalitatea de acordare a ajutorului de minimis 21](#_Toc59440134)

[4 Documentația de finanțare 22](#_Toc59440135)

[5 Procesul de verificare, evaluare și selecție 23](#_Toc59440136)

[5.1 Etapele procesului de verificare, evaluare și selecție: 24](#_Toc59440137)

[5.1.1 Conformitate administrativă și eligibilitate 24](#_Toc59440138)

[5.1.2 Evaluare tehnică (evaluarea și punctarea corespunzătoare a criteriilor suplimentare) 24](#_Toc59440139)

[5.1.3 Depunerea și soluționarea contestațiilor 24](#_Toc59440140)

[5.1.4 Ierarhizarea și selectarea Fișelor de proiect 25](#_Toc59440141)

[6 Contractarea Fișelor de proiect 25](#_Toc59440142)

[7 Anexe 26](#_Toc59440143)

# Informații generale

Prezentul ghid este elaborat de către Agenţia pentru Dezvoltare Regională a Regiunii de Dezvoltare Sud-Est (ADR SE) în calitate de administrator al schemei de ajutor de minimis, în conformitate cu Ordinul MFE nr. 894/03.08.2020 și asigură implementarea proiectului destinat pregătirii proiectelor de infrastructură în domeniul specializării inteligente finanțat din Programul Operațional Asistență Tehnică (POAT) 2014-2020, Axa prioritară 1 Întărirea capacității beneficiarilor de a pregăti și implementa proiecte finanțate din FESI și diseminarea informațiilor privind aceste fonduri, Obiectivul Specific 1.1 Întărirea capacității beneficiarilor de proiecte finanțate din FESI de a pregăti şi de a implementa proiecte mature, Acțiunea 1.1.1 Asistență orizontală pentru beneficiarii FESI și specifică pentru beneficiarii POAT, POIM și POC, inclusiv instruire pentru aceștia și pentru potențialii beneficiari FESI.

Acest Ghid simplificat se adreseaza beneficiarilor finali (beneficiarii schemei de ajutor de minimis): *unitățile administrativ-teritoriale în parteneriat cu universități, institute de cercetare, ONG, alte entități publice sau private de cercetare-dezvoltare-inovare, microîntreprinderi/întreprinderi mici, mijlocii și mari, sau separat cu parteneriate între universități, institute de cercetare, ONG, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari, sau individual cu oricare dintre entitățile de mai sus* în condițiile OUG nr. 88/2020.

Prin POAT 2014-2020 este acordat sprijin financiar pentru elaborarea documentațiilor tehnice necesare implementării proiectelor de specializare inteligentă, care fac parte din portofoliul de proiecte aferent Strategiilor regionale de Specializare Inteligentă elaborate la nivel regional, ce pot fi finanțate din fonduri externe nerambursabile acordate în perioada de programare 2021-2027, în cadrul Politicii de Coeziune.

**IMPORTANT**

În situaţia în care pe parcursul apelului de proiecte intervin modificări ale cadrului legal ori alte modificări de natură a afecta regulile şi condiţiile de finanţare stabilite prin prezentul Ghid, ADR SE îşi rezervă dreptul de a aduce completări sau modificări ale conţinutului acestuia, prin publicarea unei versiuni revizuite. Astfel, vă recomandăm să consultaţi periodic website-ul agenţiei: www.adrse.ro.

În cazul în care, după parcurgerea prezentului document există întrebări cu privire la pregătirea și completarea fișei de proiect, acestea pot fi trimise la adresa de e-mail [planificare@adrse.ro](mailto:planificare@adrse.ro) sau adresate la tel. 0339/40.10.18.

Apelul de proiecte **se adresează beneficiarilor eligibili din Regiunea Sud-Est, pentru obținerea alocării financiare necesară pregătirii documentațiilor tehnico-economice destinate proiectelor de specializare inteligentă.**

**Dispoziții generale**

Având în vedere faptul că:

* proiectele de specializare inteligentă semnificative ca și complexitate, identificate prin procesul de preselecție/procesul de descoperire antreprenorială necesită susținere în vederea pregătirii și elaborării documentațiilor specifice (planuri de afaceri, studii de fezabilitate, proiecte tehnice de execuție, etc.);
* proiectele de specializare inteligentă se încadrează în Obiectivul de politică 1 – O Europă mai inteligentă, conform prevederilor OUG nr. 88/2020;
* proiectele de infrastructură din domeniul specializării inteligente trebuie să vizeze cel puțin unul dintre domeniile de specializare inteligentă cuprinse în Strategia Regională de Specializare Inteligentă a Regiunii Sud-Est 2021-2027;

Prin POAT 2014-2020 este acordat sprijin financiar pentru elaborarea documentațiilor necesare implementării proiectelor de specializare inteligentă, proiecte ce pot fi finanțate din fonduri externe nerambursabile acordate în perioada 2021-2027, în cadrul Politicii de Coeziune. Sprijinul va fi acordat prin intermediul Agenţiei pentru Dezvoltare Regională Sud-Est, în calitate de administrator al schemei de ajutor de minimis.

Documentațiile pentru a căror elaborare se acordă sprijin financiar nerambursabil sunt:

* Documentațiile tehnico-economice: studiul de fezabilitate sau documentația de avizare a lucrărilor de intervenții, după caz; proiect pentru autorizarea/desființarea executării lucrărilor; proiectul tehnic de execuție.
* Plan de afaceri, studiu de marketing, studiu de oportunitate, studii geotehnice, studii pentru obținerea acordurilor/avizelor de mediu, studii arheologice, studii hidrologice, studii topografice, documentații cadastrale, precum și orice alte categorii de studii și documentații pentru obținerea de avize/autorizații care sunt necesare pentru implementarea proiectelor din domeniul specializare inteligentă.

**Legislația aplicabilă**

Pentru elaborarea prezentului ghid au fost avute in vedere, în special, dar nu limitat la acestea, următoarele:

1. Programul Operaţional Asistenţă Tehnică 2014-2020 aprobat prin decizia Comisiei Europene nr. C (2014)10221 din data 18.12.2014, cu modificările și completarile ulterioare;
2. Ordonanța de urgență a Guvernului nr. 88/2020 privind instituirea unor măsuri, precum și acordarea unui sprijin financiar pentru pregătirea portofoliului de proiecte în domenii strategice considerate prioritare pentru perioada de programare 2021-2027, destinat finanțării prin Programul operațional Asistență tehnică 2014-2020 (POAT 2014-2020) și Programul operațional Infrastructură mare 2014-2020 (POIM);
3. Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
4. Hotărârea Guvernului 406 din 2 aprilie 2003 pentru aprobarea Normelor metodologice specifice privind constituirea, funcţionarea, evaluarea şi acreditarea entitatilor din infrastructura de inovare şi transfer tehnologic, precum şi modalitatea de sustinere a acestora
5. Ordonanța Guvernului nr. 57 din 16 august 2002 privind cercetarea ştiinţifică şi dezvoltarea tehnologică, cu modificările și completările ulterioare;
6. Ordonanța Guvernului nr. 14 din 24 ianuarie 2002 privind constituirea și funcționarea parcurilor științifice și tehnologice;
7. Ordonanţa de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare;
8. Hotărârea Guvernului nr. 348 din 30.04.2020 pentru modificarea și completarea HG nr. 519/2014 privind stabilirea ratelor aferente reducerilor procentuale/corecțiilor financiare aplicabile pentru abaterile prevăzute în anexa la OUG nr. 66/2011, cu modificările și completările ulterioare;
9. Hotărârea Guvernului nr. 398 din 27 mai 2015 pentru stabilirea cadrului instituțional de coordonare și gestionare a fondurilor europene structurale și de investiții și pentru asigurarea continuității cadrului instituțional de coordonare și gestionare a instrumentelor structurale 2007-2013, cu modificările și completările ulterioare;
10. Hotărârea Guvernului nr. 399 din 27 mai 2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune 2014-2020, cu modificările și completările ulterioare;
11. Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului;
12. Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006;
13. Ordonanța de urgență a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările şi completările ulterioare;
14. Regulamentul (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis;
15. Regulamentul (UE) nr. 651/2014 AL COMISIEI din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare;
16. Strategia Regională de Specializare Inteligentă a Regiunii Sud-Est 2021-2027;
17. Regulamentul (UE) nr. 2015/1.589 al Consiliului din 13 iulie 2015 de stabilire a normelor de aplicare a articolului 108 din Tratatul privind funcţionarea Uniunii Europene;
18. Recomandarea Comisiei 2003/361/CE din 6 mai 2003 cu privire la definiţia microîntreprinderilor, întreprinderilor mici şi mijlocii;
19. Legea nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare;
20. Ordinul MFE nr. 894 din 3 august 2020 pentru aprobarea Schemei de ajutoare de stat şi de minimis privind unele măsuri pentru pregătirea portofoliului de proiecte destinat finanţării din fonduri externe nerambursabile, pentru perioada de programare 2021-2027, în domeniul specializării inteligente;
21. Ordinul MFE nr.1018/02.09.2020 pentru aprobarea Ghidului Solicitantului Condiții Specifice de accesare a fondurilor din Programul Operațional Asistență Tehnică 2014 – 2020 pentru pregătirea portofoliului de proiecte, pentru perioada de programare 2021-2027, în domeniul specializării inteligente;
22. Ordinul MFE nr. 1191/20.10.2020 pentru modificarea Ghidului Solicitantului Condiții Specifice de accesare a fondurilor din Programul Operațional Asistență Tehnică 2014 – 2020 pentru pregătirea portofoliului de proiecte, pentru perioada de programare 2021-2027, în domeniul specializării inteligente aprobat prin Ordinul MFE nr.1018/02.09.2020
23. Ordinul MFE nr. 1220/29.10.2020 pentru modificarea Ghidului Solicitantului Condiții Specifice de accesare a fondurilor din Programul Operațional Asistență Tehnică 2014 – 2020 pentru pregătirea portofoliului de proiecte, pentru perioada de programare 2021-2027, în domeniul specializării inteligente aprobat prin Ordinul MFE nr.1018/02.09.2020.
24. Ordinul MFE nr. 1377/19.11.2020 pentru modificarea Ghidului Solicitantului Condiții Specifice de accesare a fondurilor din Programul Operațional Asistență Tehnică 2014 – 2020 pentru pregătirea portofoliului de proiecte, pentru perioada de programare 2021-2027, în domeniul specializării inteligente aprobat prin Ordinul MFE nr.1018/02.09.2020.
25. Ordinul MFE nr. 1457/27.11.2020 pentru modificarea Ghidului Solicitantului Condiții Specifice de accesare a fondurilor din Programul Operațional Asistență Tehnică 2014 – 2020 pentru pregătirea portofoliului de proiecte, pentru perioada de programare 2021-2027, în domeniul specializării inteligente aprobat prin Ordinul MFE nr.1018/02.09.2020

**Definiții:**

În sensul prezentului ghid al solicitantului, următorii termeni se definesc astfel:

1. **ajutor de minimis** – ajutorul acordat conform Regulamentului CE nr. 1407/2013, a cărui valoare, per întreprindere unică, pe trei ani fiscali consecutivi, nu depășește 200.000 EUR, respectiv 100.000 EUR în cazul întreprinderilor unice care efectuează transport de mărfuri în contul terților sau contra cost;
2. **administrator al schemei de ajutor de minimis** – persoană juridică delegată de către furnizor să deruleze proceduri în domeniul ajutorului de minimis în numele furnizorului, în acest caz Agenția pentru Dezvoltare Regională a Regiunii de Dezvoltare Sud-Est, în calitate de beneficiar de finanțare nerambursabilă;
3. **beneficiar de ajutor de minimis** - unitățile administrativ-teritoriale în parteneriat cu universități, institute de cercetare, ONG, alte entități publice sau private de cercetare-dezvoltare-inovare, microîntreprinderi/întreprinderi mici, mijlocii și mari, sau separat cu parteneriate între universități, institute de cercetare, ONG, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari, sau individual cu oricare dintre entitățile de mai sus în condițiile OUG nr. 88/2020;
4. **contract de acordare a sprijinului financiar** – actul juridic semnat între administratorul schemei de ajutor de minimis și beneficiarul ajutorului de minimis, prin care se stabilesc drepturile și obligațiile corelative ale părților în vederea implementării măsurilor finanțate prin schemă aprobat prin OMFE 792/30.06.2020;
5. **furnizor de ajutor de minimis** - Ministerul Fondurilor Europene, prin AM POAT;
6. **documentație tehnico-economică destinată proiectelor de specializare inteligentă** – documentație în domeniul specializare inteligentă de tipul: studiu de fezabilitate sau documentația de avizare a lucrărilor de intervenții, după caz, proiectul pentru autorizarea/desființarea executării lucrărilor și proiectul tehnic de execuție, inclusiv documentațiile tehnicoeconomice prevăzute la art. XV alin. (1) din Ordonanța de urgență a Guvernului nr. 83/2016 privind unele măsuri de eficientizare a implementării proiectelor de infrastructură de transport, unele măsuri în domeniul transporturilor, precum și pentru modificarea și completarea unor acte normative, aprobată cu modificări și completări prin Legea nr. 205/2019, pentru care se vor aplica în continuare reglementările specifice, plan de afaceri; studiu de marketing, studiu de oportunitate, studii geotehnice, studii pentru obținerea acordurilor/avizelor de mediu, studii arheologice, studii hidrologice, studii topografice, documentații cadastrale, orice alte categorii de studii și documentații pentru obținerea de avize/autorizații care sunt necesare pentru implementarea proiectelor din domeniul specializării inteligente, asigurându-se astfel creşterea competitivităţii economice prin concentrarea resurselor în domeniile competitive şi cu potenţial de excelenţă (cercetare-dezvoltare-inovare) la nivel regional, în vederea transformării structurale a economiei;
7. **întreprindere** - orice entitate care desfășoară o activitate economică, indiferent de statutul său juridic și de modul în care este finanțată;
8. **microîntreprindere** – întreprindere care are mai puțin de 10 salariați și a cărei cifră de afaceri anuală și/sau al cărei bilanț anual total nu depășește 2 milioane euro, în conformitate cu prevederile anexei 1 la Regulamentul (UE) nr. 651/2014;
9. **întreprindere mică** - întreprindere care are mai puțin de 50 de salariați și a cărei cifră de afaceri anuală și/sau al cărei bilanț anual total nu depășește 10 milioane euro, în conformitate cu prevederile anexei 1 la Regulamentul (UE) nr. 651/2014;
10. **întreprindere mijlocie**- întreprindere care are mai puțin de 250 de salariați și a cărei cifră de afaceri anuală nu depășește 50 milioane de euro și/sau al cărei bilanț anual total nu depășește 43 milioane euro, în conformitate cu prevederile Regulamentului (UE) nr. 651/2014;
11. **întreprindere aflată în dificultate -** întreprindere care se află în cel puțin una din situațiile următoare:

- în cazul unei societăți cu răspundere limitată (alta decât un IMM care există de cel puțin trei ani sau, în sensul eligibilității pentru ajutor pentru finanțare de risc, un IMM aflat la 7 ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat), atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, „societate cu răspundere limitată” se referă în special la tipurile de societăți menționate în anexa I la Directiva 2013/34/UE (1 ), iar „capital social” include, dacă este cazul, orice capital suplimentar.

- în cazul unei societăți în care cel puțin unii dintre asociați au răspundere nelimitată pentru creanțele societății (alta decât un IMM care există de cel puțin trei ani sau, în sensul eligibilității pentru ajutor pentru finanțare de risc, un IMM aflat la 7 ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat), atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate. În sensul prezentei dispoziții, „o societate în care cel puțin unii dintre asociați au răspundere nelimitată pentru creanțele societății” se referă în special la acele tipuri de societăți menționate în anexa II la Directiva 2013/34/UE.

- atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi.

- atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare.

- în cazul unei întreprinderi care nu este un IMM, atunci când, în ultimii doi ani:

1. raportul datorii/capitaluri proprii al întreprinderii este mai mare de 7,5 și

2. capacitatea de acoperire a dobânzilor calculată pe baza EBITDA se situează sub valoarea 1,0.;

1. **ONG** - persoane juridice române, asociaţii sau fundaţii, înfiinţate în baza Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare;
2. **universitate** - instituţie de învăţământ superior- persoane juridice de drept public sau, după caz, persoane juridice de drept privat şi de utilitate publică.
3. **institut de cercetare** și alte entități publice sau private de cercetare-dezvoltare-inovare - instituție publică sau de drept public și de drept privat, organizată în conformitate cu prevederile art. 7 și 8 din Ordonanța Guvernului nr. 57/2002 privind cercetarea ştiinţifică şi dezvoltarea tehnologică, aprobată cu modificări şi completări prin Legea nr. 324/2003, modificările şi completările ulterioare, care are în obiectul de activitate cercetarea;
4. **strategie de specializare inteligentă -** strategii regionale în domeniul inovării care stabilesc priorități în scopul de a crea un avantaj competitiv prin dezvoltarea punctelor tari proprii cercetării și inovării și prin corelarea acestora cu nevoile întreprinderilor în vederea abordării coerente a oportunităților emergente și a evoluțiilor pieței, evitând suprapunerea și fragmentarea eforturilor; o astfel de strategie de specializare inteligentă poate lua forma unui cadru politic strategic în domeniul cercetării și inovării (C&I) la nivel regional sau poate fi inclusă într-un astfel de cadru;
5. **inovare -** reprezintă introducerea pe piaţă de noi produse (bunuri şi servicii) sau de produse (bunuri şi servicii) semnificativ îmbunătăţite, care presupun procese noi sau semnificativ îmbunătăţite de producţie sau de furnizare de servicii. Inovarea la nivel de produs şi proces poate fi însoţită de noi metode şi modele (de organizare, de marketing, de comercializare etc.) sau metode şi modele semnificativ îmbunătăţite. Inovarea se bazează pe utilizarea cunoştinţelor, a tehnologiei şi ţine cont de oportunităţile existente pe piaţă, de trenduri europene, globale. Noutatea sau îmbunătăţirea în general se raportează la ceea ce există deja pe piaţa internă, însă pot exista şi inovaţii disruptive, ceea ce înseamnă inovare prin care sunt create pieţe noi sau sunt reconfigurate cele existente.

# Informații despre apelul de proiecte

Acest apel este lansat în baza **Ordinului** **MFE 894/2020** pentru aprobarea ***Schemei de ajutoare de stat și de minimis*** *privind unele măsuri pentru pregătirea portofoliului de proiecte destinat finanțării din fonduri externe nerambursabile, pentru perioada de programare 2021-2027, în domeniul specializării inteligente* si a ***Ghidului Solicitantului*** – ***Conditii Specifice de accesare a fondurilor din Programul Operațional de Asistență Tehnică 2014-2020 pentru pregatirea portofoliului de proiecte, pentru perioada de programare 2021-2027****, în domeniul specializării inteligente*, aprobat prin **Ordinul MFE nr. 1018/02.09.2020** și modificat prin **Ordinul MFE nr. 1191/20.10.2020, Ordinul MFE nr 1220/29.10.2020, Ordinul MFE nr. 1377/19.11.2020 și Ordinul MFE nr. 1457/27.11.2020.**



## Axa prioritară, prioritatea de investiții, obiectiv specific

**Axa Prioritară:** 1. Întărirea capacității beneficiarilor de a pregăti și implementa proiecte finanțate din FESI și diseminarea informațiilor privind aceste fonduri.

**Obiectivul specific:** 1.1 - Întărirea capacității beneficiarilor de proiecte finanțate din FESI de a pregăti şi de a implementa proiecte mature.

**Rezultat:** Eficacitate sporită în pregătirea și implementarea proiectelor.

**Acțiunea 1.1.1:** Asistență orizontală pentru beneficiarii FESI și specifică pentru beneficiarii POAT, POIM și POC, inclusiv instruire pentru aceștia și pentru potențialii beneficiari FESI.

## Tipul apelului, perioada de depunere, teritoriu

În baza prezentului Ghid Simplificat se va lansa un **apel de *Fișe de proiect* competitiv,** cu depunere la termen. Fișele de proiect pot fi depuse în perioada **11 ianuarie – 12 martie 2021, ora 23:59,** prin e-mail la adresa [planificare@adrse.ro](mailto:planificare@adrse.ro).

În cadrul prezentului apel se pot depune fișe de proiecte pentru investițiile localizate în **Regiunea de Dezvoltare Sud-Est.**

|  |  |
| --- | --- |
| **Atenție!** | **Sunt eligibile în cadrul prezentului apel de proiecte investiţiile realizate atât în mediul urban, cât şi în mediul rural.** |

În conformitate cu OUG 88/2020, domeniul de interes strategic pentru care se acordă sprijin în elaborarea documentațiilor este specializarea inteligentă în cadrul Obiectivului de Politică 1 – O Europă mai inteligentă.

În Strategia Regională de Specializare Inteligentă a Regiunii Sud-Est 2021-2027, aprobată de Consorțiul Regional de Inovare în decembrie 2020, domeniile de specializare inteligentă a regiunii sunt:

* Inginerie și transport naval;
* Industria confecțiilor;
* Agro-alimentar și biotehnologii;
* Acvacultură și pescuit;
* Turism;
* TIC – Tehnologia Informației și Comunicării.



## Alocarea financiară

Alocarea bugetară la nivelul Regiunii Sud-Est aferentă acestui apel este de **3.875.320** RON, conform OMFE nr. 1018 din 02.09.2020 şi a anexei: Ghidul Solicitantului, Condiții Specifice de accesare a fondurilor din Programul Operațional Asistență Tehnică 2014 – 2020 pentru pregătirea portofoliului de proiecte, pentru perioada de programare 2021-2027, în domeniul specializării inteligente.

## Proces de preselecție/proces de descoperire antreprenorială

Sunt eligibile **Fișele de proiect** care vizează propunerile identificate în urma derulării **procesului de preselecție sau a procesului de descoperire antreprenorială.**

ADR SE a organizat în perioada 2018-2019, o serie de EDP-uri (întâlniri de descoperire antreprenorială), conform metodologiei elaborate de catre Centrul Comun de Cercetare al Comisiei Europene (JRC), pe domenii de specializare inteligentă regionale cuprinse în Strategia de Specializare Inteligentă a Regiunii de Dezvoltare Sud-Est**.** Organizarea acestora s-a bazat pe o abordare interactivă, punându-se accent pe identificarea unor soluții inovative pentru nevoile identificate de reprezentantii helixului cvadruplu.

Prin organizarea acestor întâlniri de descoperire antreprenoriala s-a urmărit **generarea de idei de proiecte inovatoare** care sa contribuie la consolidarea avantajelor competitive ale sectoarelor vizate și care pot conduce la implementarea strategiei.

O dată cu elaborarea Strategiei Regionale de Specializare Inteligentă a Regiunii Sud-Est 2021-2027ADR Sud-Est a derulat în luna noiembrie 2020 o nouă serie de întâlniri de descoperire antreprenorială, în care au fost identificate idei inovatoare pentru portofoliul de proiecte în domeniul specializarii inteligente.

## Acțiuni și tipuri de activități sprijinite

Prin apelul de proiecte dedicat se vor finanța activități care să sprijine elaborarea de documentații pentru proiecte de infrastructură pe domeniile de specializare inteligentă regionale.

1. **Documentații tehnico-economice** [**obligatoriu se va realiza cel puțin una din documentațiile tehnico-economice**]:

* studiu de fezabilitate sau documentația de avizare a lucrărilor de intervenții, după caz;
* proiect pentru autorizarea/desființarea executării lucrărilor;
* proiectul tehnic de execuție.

1. În funcție de tipul proiectelor, se va acorda sprijin financiar și pentru documentații de tipul [**opțional**]:

* plan de afaceri;
* studiu de marketing;
* studiu de oportunitate;
* studiu geotehnic;
* studiu pentru obținerea acordurilor/avizelor de mediu;
* studiu arheologic;
* studiu hidrologic;
* studiu topografic;
* documentație cadastrală;
* precum și orice alte categorii de studii și documentații pentru obținerea de avize/autorizații care sunt necesare pentru implementarea proiectelor din domeniul specializării inteligente.

Pentru a obține sprijin financiar în cadrul schemei, documentația tehnico-economică va fi elaborată în conformitate cu HG nr. 907/2016, cu modificările și completările ulterioare, privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor **de infrastructură/de investiţii** finanţate din fonduri publice.

|  |  |
| --- | --- |
| **ATENȚIE!** | Beneficiarii documentațiilor pentru care se acordă sprijinul financiar în condițiile prezentului Ghid au obligația de a face dovada depunerii cererii de finanțare în condițiile stabilite pentru perioada de programare 2021-2027 aferente proiectelor pentru care au fost pregătite documentațiile, precum și a respectării legislației naționale în vigoare aplicabilă la acordarea sprijnului financiar solicitat. În caz contrar, beneficiarii documentațiilor sunt obligați să returneze sumele de bani primite conform contractelor de acordare a sprijinului financiar. Sancțiunea pentru lipsa dovezilor pentru depunerea acestor cereri de finanțare precum și pentru nerespectarea legislației constă în recuperarea sumelor de bani primite conform contractelor de finanțare și de acordare a sprijinului fnanciar. În vederea recuperării sumelor de bani AM POAT va emite titluri de creanță conform prevederilor OUG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare. |

## Tipuri de solicitanți eligibili

În cadrul prezentului apel, pot fi beneficiari de sprijin financiar, prin intermediul schemei de ajutor de minimis administrată de ADR Sud-Est:

* 1. **unitățile administrativ teritoriale** în parteneriat cu **universități**, **institute de cercetare, ONG**, alte **entități publice sau private de cercetare-dezvoltare-inovare**, **microîntreprinderi/ întreprinderi mici, mijlocii și mari;**
  2. **parteneriatele** între universități, institute de cercetare, ONG, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari;
  3. **universități, institute de cercetare, ONG-uri, alte entități publice sau private de cercetare-dezvoltare-inovare, microîntreprinderi și/sau întreprinderile mici, mijlocii și mari** (pentru proiecte depuse individual);

ADR Sud-Est va încheia cu beneficiarii de sprijin financiar contracte de acordare a ajutorului minimis, după cum urmează:

* cu unitățile administrativ teritoriale în parteneriat cu universități, institute de cercetare, ONG-uri, alte entități publice sau private de cercetare – dezvoltare - inovare, microîntreprinderi/ întreprinderi mici, mijlocii și mari;
* separat cu parteneriate între universități, institute de cercetare, ONG-uri, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari;
* individual cu oricare dintre entitățile de mai sus (cu excepția autorităților publice locale), pentru proiectele destinate specializării inteligente și pentru care promotorii își exprimă intenția de a beneficia de asistență tehnică în condițiile OUG nr. 88/2020.

|  |  |
| --- | --- |
| **ATENȚIE!** | Entitățile menționate mai sus pot participa și pot obține în condițiile prezentului Ghid sprijin pentru documentația aferentă **unui singur proiect de specializare inteligentă**, indiferent dacă proiectul este depus în calitate de beneficiar unic sau de lider/partener.  Pentru proiectele de investiție pe domeniul specializare inteligentă care sunt propuse în parteneriat, entităţile finanţate din fonduri publice pot stabili parteneriate cu alte entităţi din sectorul privat, numai prin aplicarea unei **proceduri de selecţie** a acestora, care respectă, cel puţin, principiile transparenţei, tratamentului legal, nediscriminării şi utilizării eficiente a fondurilor publice. |

În procesul de pregătire, contractare și implementare solicitantul trebuie să respecte:

1. Legislaţia naţională şi europeană aplicabilă în domeniul egalităţii de şanse, de gen, nediscriminare, accesibilitate.

2. Legislaţia naţională şi europeană aplicabilă în domeniul ajutorului de minimis, dezvoltării durabile, al protecţiei mediului eficienţei energetice, al muncii și al achizițiilor publice.

3. Conținutul cadru impus de HG nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare.

## Valoarea maximă a proiectului

**Bugetul maxim pentru elaborarea documentației** aferente unui proiect de infrastructură pentru specializare inteligentă, este de **maxim 5% din valoarea estimată a investiției.**

Conform OUG 88/2020, valoarea investiției /proiectului ce urmează să fie depus pentru finanțare în perioada 2021-2027 trebuiesă aibă **valoarea estimată** totală, fără T.V.A., echivalent în lei, cuprinsă între**:**

* **5.000.000 Euro – 25.000.000 Euro** pentru proiectele depuse de parteneriate între universități, institute de cercetare, ONG, alte entități publice sau private de cercetare-dezvoltare-inovare, microîntreprinderi și/sau întreprinderile mici, mijlocii și mari sau individual de oricare dintre entitățile de mai sus. Beneficiarii pot constitui parteneriate în vederea pregătirii proiectelor menționate anterior;

sau

* **10.000.000 euro și 45.000.000 euro** pentru proiectele depuse de unitățile administrației publice locale/județene, în parteneriat cu universități, institute de cercetare, ONG, alte entități publice sau private de cercetare-dezvoltare-inovare, microîntreprinderi întreprinderi mici, mijlocii și mari. Beneficiarii pot constitui parteneriate în vederea pregătirii proiectelor menționate anterior.

**Bugetul va fi exprimat în lei.** Pentru calculul valorii maxime a sprijinului financiar acordat în cadrul schemei se va aplica **cursul inforeuro din luna depunerii Fișei de proiect.**

Sprijinul financiar acordat pentru elaborarea documentațiilor tehnico-economice conform Ordonanței de urgență a Guvernului nr. 88/2020 care vizează activități economice, se realizează sub formă de **ajutor de minimis** pentru **autoritățile publice locale**, **universități**, **institute de cercetare**, **IMM, întreprinderi mari și ONG**;

## Valoarea finanțării nerambursabile pentru schema de ajutor de minimis

În cadrul fiecărui proiect, **valoarea eligibilă totală pentru singurul proiect** (fișa de proiect) pe care îl poate depune o întreprindere unică nu va depăși, **echivalentul în lei a 200.000 euro/100.000 euro** pentru întreprinderile unice care efectuează transport rutier de mărfuri în contul terților sau contra cost la cursul inforeuro din luna semnării contractului de acordare a sprijinului financiar, pe trei ani fiscali.

**Ajutorul de minimis se acordă în proporție de 100%.**

## Schema de ajutor de minimis

Schema **nu poate avea ca obiect** următoarele categorii de ajutoare destinate:

1. întreprinderilor care își desfășoară activitatea în sectoarele pescuitului și acvaculturii, astfel cum sunt reglementate de Regulamentul (CE) nr. 104/2000 al Consiliului[[1]](#footnote-1);
2. întreprinderilor care își desfășoară activitatea în domeniul producției primare de produse agricole;
3. întreprinderilor care își desfășoară activitatea în sectorul prelucrării și comercializării produselor agricole, în următoarele cazuri:
4. atunci când valoarea ajutoarelor este stabilită pe baza prețului sau a cantității unor astfel de produse achiziționate de la producători primari sau introduse pe piață de întreprinderile respective;
5. atunci când ajutoarele sunt condiționate de transferarea lor parțială sau integrală către producătorii primari;
6. activităților legate de export către țări terțe sau către alte state membre, respectiv ajutoarelor direct legate de cantitățile exportate, ajutoarelor destinate înființării și funcționării unei rețele de distribuție sau destinate altor cheltuieli curente legate de activitatea de export;
7. activităților condiționate de utilizarea preferențială a produselor naționale față de produsele importate.

În cazul în care o întreprindere își desfășoară activitatea atât în sectoarele menționate la literele (a), (b) sau (c), cât și în unul sau mai multe sectoare sau domenii de activitate incluse în domeniul de aplicare al Regulamentului (UE) nr. 1407/2013 al Comisiei privind aplicarea articolelor 107 și 108 din Tratatul privind funcționarea Uniunii Europene ajutoarelor *de minimis*, prevederile acestuia se aplică ajutoarelor acordate pentru aceste din urmă sectoare sau activități, cu condiția asigurării că activitățile desfășurate în sectoarele excluse din domeniul de aplicare al regulamentului nu beneficiază de ajutoare de minimis acordate în conformitate cu prezentul regulament.

1. ajutoarelor destinate activităților legate de exportul către țări terțe sau către alte state membre, respectiv ajutoarelor legate direct de cantitățile exportate, de înființarea și funcționarea unei rețele de distribuție sau de alte costuri curente legate de activitatea de export;
2. ajutoarelor condiționate de utilizarea preferențială a produselor naționale față de produsele importate;
3. ajutoarelor acordate în sectorul pescuitului și acvaculturii, astfel cum sunt reglementate de Regulamentul (UE) nr. 1.379/2013 al Parlamentului European și al Consiliului, cu excepția ajutoarelor pentru formare, a ajutoarelor pentru accesul IMM-urilor la finanțare, a ajutoarelor în materie de cercetare și dezvoltare, a ajutoarelor pentru inovare destinate IMM-urilor, a ajutoarelor pentru lucrătorii defavorizați și pentru lucrătorii cu handicap, a ajutoarelor regionale pentru investiții din regiunile ultraperiferice și a schemelor de ajutoare regionale de exploatare;
4. ajutoarelor acordate în sectorul producției agricole primare, cu excepția ajutoarelor regionale pentru investiții din regiunile ultraperiferice, a schemelor de ajutoare regionale de exploatare, a ajutoarelor pentru consultanță în favoarea IMM-urilor, a ajutoarelor pentru finanțare de risc, a ajutoarelor pentru cercetare și dezvoltare, a ajutoarelor pentru inovare destinate IMM-urilor, a ajutoarelor de mediu, a ajutoarelor pentru formare și a ajutoarelor pentru lucrătorii defavorizați și lucrătorii cu handicap;
5. ajutoarelor acordate în sectorul prelucrării și comercializării produselor agricole, în următoarele cazuri:
6. atunci când valoarea ajutoarelor este stabilită pe baza prețului sau a cantității unor astfel de produse achiziționate de la producători primari sau introduse pe piață de întreprinderile respective; sau
7. atunci când ajutoarele sunt condiționate de transferarea lor parțială sau integrală către producătorii primari;
8. ajutoarelor pentru facilitarea închiderii minelor de cărbune necompetitive, astfel cum sunt reglementate de Decizia 2010/787 a Consiliului Europei.

În cazul în care o întreprindere își desfășoară activitatea atât în sectoarele excluse menționate mai sus, cât și în sectoarele care intră în domeniul de aplicare al schemei, se vor finanța doar sectoarele sau activitățile eligibile, beneficiarii având obligația de a se asigura, prin mijloace corespunzătoare (precum separarea activităților sau o distincție între costuri, etc.), că activitățile desfășurate în sectoarele excluse nu vor fi finanțate din ajutoarele acordate în conformitate cu schema.

Totodată, **schema nu se aplică**:

1. întreprinderilor care fac obiectul unui ordin de recuperare neexecutat în urma unei decizii anterioare a Comisiei, a unui furnizor de ajutor de stat sau a altei entități care poate solicita recuperarea, prin care un ajutor este declarat ilegal și incompatibil cu piața internă, cu excepția schemelor de ajutoare destinate reparării daunelor provocate de anumite dezastre naturale;
2. întreprinderilor aflate în dificultate, până la data de 31.12.2019.

Schema nu se aplică măsurilor de ajutor de stat care implică, prin ele însele, prin condițiile asociate lor sau prin metoda lor de finanțare, o încălcare nedisociabilă a dreptului Uniunii, în special:

1. măsurilor de ajutor în cazul cărora acordarea de ajutoare este condiționată de obligația ca beneficiarul să își aibă sediul în România sau să fie stabilit cu preponderență în România; cu toate acestea, cerința de a avea un sediu sau o sucursală în România la momentul plății ajutorului este permisă;
2. măsurilor de ajutor în cazul cărora acordarea de ajutoare este condiționată de obligația ca beneficiarul să utilizeze bunuri produse la nivel național sau servicii naționale.

Schema nu se aplică de asemenea întreprinderilor aflate în situațiile de mai jos conform Recomandării Comisiei Europene (2020) 4885 final din 14 iulie 2020 privind condiționarea acordării de sprijin financiar public pentru întreprinderi de lipsa unei legături cu jurisdicțiile necooperante în scopuri fiscale:

1. sunt rezidente din punct de vedere fiscal în jurisdicțiile care figurează în lista Uniunii Europene a jurisdicțiilor necooperante sau se supun legislației fiscale a acestora:
2. sunt controlate, direct sau indirect, de către acționari din jurisdicțiile care figurează în lista Uniunii Europene a jurisdicțiilor necooperante, analiza mergând până la nivelul beneficiarului real, așa cum este acesta definit la art. 3 pct. 6 din Directiva 849/2015[[2]](#footnote-2);
3. controlează, direct sau indirect, filialele sau sedii permanente proprii în jurisdicțiile necooperante care figurează în lista UE;
4. exercită dreptul de proprietate
5. în comun cu întreprinderile aflate în jurisdicțiile care figurează în lista Uniunii Europene a jurisdicțiilor necooperante.

# Reguli pentru acordarea finanțării

## Eligibilitatea proiectului

Pentru a fi eligibil, un proiect trebuie să îndeplinească cumulativ următoarele condiții:

1. Să fie depus de către unul dintre solicitanții eligibili conform **Subcapitolului 2.6** din prezentul ghid;
2. Să fie rezultatul unui **proces de preselecție** sau al **procesului de descoperire antreprenorială** desfășurat la nivel regional;
3. Infrastructura de specializare inteligentă pentru care se elaborează documentațiile trebuie să se afle în Regiunea Sud-Est;
4. Să vizeze cel puțin unul dintre **domeniile de specializare inteligentă** cuprinse în Strategia Regională de Specializare Inteligentă a Regiunii Sud-Est 2021-2027, respectiv:
   * 1. Inginerie și transport naval;
     2. Industria confecțiilor;
     3. Agro-alimentar și biotehnologii;
     4. Acvacultură și pescuit;
     5. Turism;
     6. TIC – Tehnologia Informației și Comunicării.
5. Valoarea proiectului ce urmează să fie depus pentru finanțare în perioada de programare 2021-2027 să aibă valoarea estimată totală, fără T.V.A., echivalent în lei, cuprinsă între **5.000.000 euro și 25.000.000** **euro** pentru proiectele depuse de parteneriate între universități, institute de cercetare, ONG, alte entități publice sau private de cercetare-dezvoltare-inovare, microîntreprinderile și/sau întreprinderile mici, mijlocii și mari sau individual de oricare dintre entitățile de mai sus. Beneficiarii pot constitui parteneriate în vederea pregătirii proiectelor menționate anterior;

sau

1. Valoarea proiectului ce urmează să fie depus pentru finanțare în perioada 2021-2027 să aibă valoarea estimată totală, fără T.V.A., echivalent în lei, a proiectului cuprinsă între **10.000.000 euro și 45.000.000 euro** pentru proiectele depuse de unitățile administrației publice locale/județene, în parteneriat cu universități, institute de cercetare, ONG, alte entități publice sau private de cercetare-dezvoltare-inovare, microîntreprinderi/ întreprinderi mici, mijlocii și mari. Beneficiarii pot constitui parteneriate în vederea pregătirii proiectelor menționate anterior;
2. vizează obținerea de sprijin financiar pentru: [obligatoriu] Documentații tehnico-economice; studiul de fezabilitate sau documentația de avizare a lucrărilor de intervenții, după caz; proiect pentru autorizarea/desființarea executării lucrărilor; proiectul tehnic de execuție; [optional, in functie de tipul proiectelor] plan de afaceri; studiu de marketing; studiu de oportunitate; studiu geotehnic; studiu pentru obținerea acordurilor/avizelor de mediu; studiu arheologic, studiu hidrologic; studiu topografic; documentație cadastrală; alte categorii de studii și documentații pentru obținerea de avize/autorizații care sunt necesare pentru implementarea proiectelor din domeniul specializării inteligente;
3. valoarea sprijinului financiar solicitat pentru elaborarea documentației aferente unui proiect de infrastructură pentru specializare inteligentă este de maxim 5% din valoarea estimată a investiției pentru care se pregăteste documentația, dar nu mai mult de 200.000 euro[[3]](#footnote-3), fără TVA (echivalent în lei la cursul de schimb INFOREURO, valabil din luna semnării contractului de acordare a sprijinului financiar) în cazul în care sprijinul financiar este acordat sub forma unui ajutor de minimis;
4. Să nu fi fost/nu fie finanţate din alte resurse publice nerambursabile;
5. Să depună o declarație de capacitate financiară prin care beneficiarii se obligă să asigure cofinanțarea proiectului de specializare inteligentă după cum aceasta va fi stabilită în acord cu regulile de ajutor de stat (Anexa 8);
6. Sa fie implementate în intervalul de timp cuprins între data intrării în vigoare a schemei (03.08.2020) și până la 31.12.2021.
7. Să fie implementate în conformitate cu politicile și normele UE şi naţionale, în special cele privind achiziţii publice, ajutor de minimis, informare și publicitate, dezvoltare durabilă și egalitate de șanse;

## Eligibilitatea solicitantului

Solicitanții eligibili sunt enumerați la subcapitolul 2.6 din prezentul Ghid. Fiecare beneficiar de ajutor de minimis va fi titularul dreptului de proprietate asupra documentației tehnico-economice elaborate, pentru a fi utilizate potrivit Ordonanței de Urgență a Guvernului nr. 88/2020.

Atât la data depunerii solicitării de sprijin cât și la data încheierii contractului de acordare a sprijinului financiar, solicitantul trebuie să îndeplinească cumulativ următoarele condiții:

1. Sunt legal constituite în România;
2. Solicitantul și-a îndeplinit obligațiile de plată a impozitelor, taxelor și contribuțiilor de asigurări sociale către bugetele componente ale bugetului general consolidat (buget de stat, bugete speciale, bugete locale), în conformitate cu prevederile legale în vigoare. Documentele doveditoare se vor solicita la contractare (certificate de atestare fiscală);
3. Solicitantul nu se află în stare de faliment sau lichidare, afacerile sale nu sunt administrate de către un judecător sindic sau activitățile sale comerciale nu sunt suspendate ori nu fac obiectul unui aranjament cu creditorii sau nu este într-o situație similară cu cele anterioare, reglementată prin lege;
4. Reprezentantul legal al beneficiarului de sprijin nu a fost supus în ultimii 3 ani unei condamnări pronunțate printr-o hotărâre judecătorească definitivă, din motive profesionale sau etic profesionale;
5. Reprezentantul legal al beneficiarului de sprijin nu a fost condamnat printr-o hotărâre judecătorească definitivă pentru fraudă, corupţie, implicare în organizaţii criminale sau în alte activităţi ilegale, în detrimentul intereselor financiare ale Uniunii Europene;
6. Reprezentantul legal al beneficiarului de sprijin nu furnizează informaţii false;
7. Solicitantul nu a fost subiectul unei decizii de recuperare a unui ajutor de stat sau de minimis sau, în cazul în care a făcut obiectul unei astfel de decizii, aceasta a fost deja executată şi creanţa integral recuperată;
8. Solicitantul a depus solicitare de sprijin pentru un singur proiect în cadrul prezentei scheme. Dacă același solicitant depune mai multe solicitări de sprijin pentru mai multe proiecte la aceeași competiție (prin una sau mai multe entități solicitante), **toate** solicitările sale vor fi declarate neeligibile.
9. Solicitantul este direct responsabil de realizarea documentației tehnico-economică şi nu acţionează ca intermediar pentru proiectul propus a fi finanţat;
10. Solicitantul nu se află în niciuna dintre situațiile prevăzute în Recomandarea Comisiei Europene (2020) 4885 final din 14 iulie 2020 privind condiționarea acordării de sprijin financiar public pentru întreprinderi de lipsa unei legături cu jurisdicțiile necooperante în scopuri fiscale.

În cazul în care proiectul se realizează în parteneriat, criteriile de eligibilitate cu privire la solicitant se aplică distinct tuturor partenerilor, aceștia anexând toate documentele similare privind identificarea solicitantului.

## Eligibilitatea cheltuielilor

Pentru beneficiarii schemei de ajutor minimis sunt eligibile exclusiv costurile pentu elaborarea documentațiilor tehnico-economice și alte tipuri de documentații menționate în prezentul Ghid.

**Baza legală pentru stabilirea eligibilității cheltuielilor:**

* Actele normative și regulamentele europene menționate la secțiunea Baza legală din prezentul ghid.
* Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012.

**Condiții cumulative de eligibilitate a cheltuielilor pentru ajutorul de minimis sunt:**

* să fie angajată de către beneficiar și plătită de acesta, în condițiile legii, începând cu data semnării contractului de acordare a sprijinului financiar și până la 31 decembrie 2021, cu respectarea perioadei de implementare stabilite prin contractul de acordare a sprijinului financiar.
* să fie însoțită de facturi emise în conformitate cu prevederile legislației naționale sau a statului în care acestea au fost emise ori de alte documente contabile pe baza cărora se înregistrează obligația de plată, precum și de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate;
* să fie în conformitate cu contractul de acordare a sprijinului financiar, încheiat între administratorul Schemei și beneficiar;
* să fie rezonabilă și necesară elaborării documentației tehnico-economice;
* să respecte prevederile legislației europene și naționale aplicabile;
* să fie înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013;
* să nu fie contrară prevederilor dreptului aplicabil al Uniunii Europene sau legislației naționale care vizează aplicarea dreptului relevant al Uniunii, în privința eligibilității, regularității, gestiunii sau controlului operațiunilor și cheltuielilor.

Implementarea financiară a proiectului se face prin mecanismul rambursării cheltuielilor efectuate în cadrul contractului de finanțare. Mecanismul de rambursare a cheltuielilor în cadrul contractelor de finanţare se realizează pe baza predării livrabilelor, în conformitate cu prevederile OUG nr. 40/2015, privind gestionarea financiară a fondurilor europene pentru perioada de programare 2014 – 2020, precum, cu modificările și completările ulterioare, şi normele de aplicare aprobate prin HG nr. 93/2016 pentru aprobarea Normelor metodologice de aplicare a prevederilor OUG nr 40/2015.

**Cheltuielile eligibile pentru beneficiarii finali ai schemei de ajutor de minimis**

Sunt eligibile **exclusiv** costurile pentru elaborarea documentațiilor tehnico-economice și alte tipuri de documentații menționate în prezentul Ghid.

|  |  |  |
| --- | --- | --- |
| Categorie cheltuieli | Subcategorie cheltuieli | Subcategoria de cheltuieli poate include |
| 59 - cheltuieli aferente granturilor | 305 - Pregătire documentații proiecte investiții specializare inteligentă | Se cuprind cheltuielile pentru studii arheologice, studii geotehnice, geologice, hidrologice, hidrogeotehnice, fotogrametrice, topografice şi de stabilitate ale terenului pe care se amplasează obiectivul de investiţie, studii de specialitate necesare în funcţie de specificul investiţiei.  Se includ cheltuielile pentru:   * plan de afaceri, studiul de oportunitate, studiul de marketing; * obţinerea/prelungirea valabilităţii certificatului de urbanism, precum şi toate taxele pentru avizele cerute prin certificatul de urbanism, taxa pentru obţinerea/prelungirea valabilităţii autorizaţiei de construire/desfiinţare, conform prevederilor legale în vigoare; * obţinerea avizelor şi acordurilor pentru racorduri şi branşamente la reţele publice de apă, canalizare, gaze, termoficare, energie electrică, telefonie, iluminat public; * întocmirea documentaţiei, obţinerea numărului cadastral provizoriu şi înregistrarea terenului în cartea funciară; * obţinerea acordului de mediu; * obţinerea avizului de protecţie civilă/PSI; * alte avize, acorduri şi autorizaţii.   Se includ cheltuielile efectuate pentru: elaborarea documentațiilor tehnice - studiu de fezabilitate sau documentația de avizare a lucrărilor de intervenții, după caz, proiectul pentru autorizarea/desființarea executării lucrărilor și proiectul tehnic de execuție, inclusiv documentațiile tehnicoeconomice prevăzute la art. XV alin. (1) din Ordonanța de urgență a Guvernului nr. 83/2016 privind unele măsuri de eficientizare a implementării proiectelor de infrastructură de transport, unele măsuri în domeniul transporturilor, precum și pentru modificarea și completarea unor acte normative, aprobată cu modificări și completări prin Legea nr. 205/2019, pentru care se vor aplica în continuare reglementările specifice, plan de afaceri; studiu de marketing, studiu de oportunitate, studii geotehnice, studii pentru obținerea acordurilor/avizelor de mediu, studii arheologice, studii hidrologice, studii topografice, documentații cadastrale, orice alte categorii de studii și documentații pentru obținerea de avize/autorizații care sunt necesare pentru implementarea proiectelor din domeniul specializării inteligente. |
|  |

Pentru beneficiarul final, cheltuielile eligibile vor fi cele dedicate elaborării documentației proiectului de specializare inteligentă. Acestea se vor încadra în categoria ajutorului de minimis dacă finanțarea acordată pentru pregătirea documentațiilor tehnico-economice se află sub pragul de 200.000 euro;

**Notă**: Pentru proiectele de investiție pe domeniul specializare inteligentă care sunt propuse a fi realizate în parteneriat și pentru care liderul sau unul/mai mulți parteneri sunt entităţi finanţate din fonduri publice, în cazul nerespectării art. 29 alin. (1) din OUG nr. 40/2015 privind selectarea partenerilor privați, cheltuielile sunt neeligibile.

## Cheltuieli neeligibile

* dobânzi debitoare, cu excepția celor referitoare la granturi acordate sub forma unei subvenții pentru dobândă sau a unei subvenții pentru comisioanele de garantare;
* achiziționarea de terenuri neconstruite și de terenuri construite;
* taxa pe valoarea adăugată, cu excepția cazului în care aceasta nu se poate recupera în temeiul legislației naționale privind TVA-ul;
* cheltuieli privind dezafectarea sau construirea de centrale nucleare;
* investițiile care vizează o reducere a emisiilor de gaze cu efect de seră ale activităților enumerate în anexa I la Directiva 2003/87/CE;
* cheltuieli privind fabricarea, prelucrarea și comercializarea tutunului și a produselor din tutun;
* cheltuieli pentru întreprinderile aflate în dificultate, astfel cum sunt definite în normele Uniunii privind ajutoarele de stat;
* investițiile în infrastructura aeroportuară, cu excepția celor legate de protecția mediului sau a celor însoțite de investițiile necesare pentru atenuarea ori reducerea impactului negativ al acestei infrastructuri asupra mediului;
* achiziţia de echipamente şi autovehicule sau mijloace de transport second-hand;
* amenzi, penalităţi, cheltuieli de judecată şi cheltuieli de arbitraj;
* cheltuielile cu auditul achiziționat de beneficiar pentru proiect;
* asigurări facultative, cu excepția CASCO;
* concediile medicale;
* cheltuielile salariale efectuate cu personalul inclus în proiect, aflat în concediu de maternitate;
* orice altă metodă de amortizare cu excepţia metodei de amortizare liniară.;

## Modalitatea de acordare a ajutorului de minimis

**Furnizorul schemei** (Ministerul Fondurilor Europene, prin AM POAT) lansează cererea de propuneri de proiecte, stabilește condițiile de eligibilitate și de selecție și semnează contractele de finanțare cu administratorii schemei (Agenţiile pentru Dezvoltare Regională).

ADR Sud-Est asigură implementarea schemei aprobată prin OMFE nr. 894/03.08.2020, precum și respectarea obligațiilor ce decurg din ghidul POAT.

**Drepturile și obligațiile beneficiarilor de ajutor de minimis**:

a) Au dreptul de a primi sprijin financiar pentru elaborarea și aprobarea documentației tehnico-economice și de a implementa proiectele, în condițiile prevăzute în Ghidul Solicitantului - Condiții specifice de accesare a fondurilor din Programul Operațional Asistență Tehnică 2014-2020 pentru pregătirea portofoliului de proiecte, pentru perioada de programare 2021-2027, în domeniul specializării inteligente aprobat prin OMFE nr. 1018/02.09.2020 și prezentul ghid, cu completările și modificările ulterioare;

b) Înainte de primirea ajutorului, transmit administratorului Schemei o declarație pe propria răspundere cu privire la sprijinul financiar din fonduri publice primit pentru aceleași cheltuieli eligibile și alte documente necesare pentru verificarea respectării condițiilor de ajutor de minimis (bilanț/balanță);

c) Pentru a beneficia de ajutor de minimis, au obligația de a implementa proiectele în condițiile prevăzute în Ghidul Solicitantului - Condiții specifice de accesare a fondurilor din Programul Operațional Asistență Tehnică 2014-2020 pentru pregătirea portofoliului de proiecte, pentru perioada de programare 2021-2027, în domeniul specializării inteligente aprobat prin OMFE nr. 1018/02.09.2020 și prezentul ghid, cu completările și modificările ulterioare;

d) Au obligația de a raporta administratorului schemei/furnizorului schemei toate datele și informațiile necesare pentru monitorizarea ajutorului de minimis acordat;

e) Au obligația de a face dovada depunerii cererilor de finanțare în perioada de programare 2021-2027 pentru proiectele de investiții în infrastructură pentru care au fost pregătite documentațiile. Lipsa dovezii de depunere a acestora, constituie sancțiune, beneficiarii fiind obligați să restituie finanțarea acordată în condițiile Ghidului Solicitantului Condiții Specifice de accesare a fondurilor din Programul Operațional Asistență Tehnică 2014-2020 pentru pregătirea portofoliului de proiecte, pentru perioada de programare 2021-2027, în domeniul specializării inteligente, a schemei și în conformitate cu obligațiile stipulate în contractul de acordare a sprijinului financiar;

f) Au obligația de a restitui Administratorului de schemă, după caz, parțial sau integral, valoarea ajutorului de minimis primit în situația nerespectării condițiilor de acordare și utilizare a ajutorului, inclusiv dobânda aferentă finanțării primite (de la data plății și până la recuperarea integrală), precum și în situația în care acesta nu a depus o cerere de finanțare pentru proiectul pentru care au fost pregătite documentațiile tehnico-economice, în cadrul apelurilor de proiecte din perioada de programare 2021-2027. Plata sumelor datorate se realizează în termen de 30 de zile de la data comunicării deciziei de recuperare a ajutorului de minimis, în contul indicat în cuprinsul acesteia;

g) AM POAT recuperează de la administratorul schemei, ADR Sud-Est, sumele constituite debit atât pentru cazul în care nu sunt respectate prevederile privind depunerea proiectelor în perioada de programare 2021-2027 cât și pentru situațiile în care se constată nerespectarea condițiilor de acordare a ajutorului de minimis conform schemei aprobate. Clauzele și condițiile de restituire a sumelor acordate drept sprijin financiar sunt prevăzute în contractele de acordare a sprijinului financiar;

h) Beneficiarul ajutorului de minimis are dreptul de a contesta la AM POAT în termen de 30 de zile de la comunicare, potrivit art. 7 alin. (1) din Legea contenciosului administrativ nr. 554/2004, cu modificările și completările ulterioare. Contestația administrativă se transmite la structura emitentă a deciziei de stopare/recuperare, care are obligația să o soluționeze în termen de 30 de zile calendaristice de la data înregistrării acesteia;

i) Beneficiarul de ajutor de minimis trebuie să păstreze timp de minimum 10 ani de la data la care a fost acordată ultima alocare specifică toate documentele referitoare la ajutorul de minimis primit în cadrul Schemei. Această evidență trebuie să conțină informațiile necesare pentru a demonstra respectarea tuturor condițiilor impuse prin actul de acordare, cum sunt: datele de identificare a beneficiarului, durata, cheltuielile eligibile, valoarea, momentul și modalitatea acordării ajutorului, originea acestuia, durata, metoda de calcul al ajutoarelor acordate.

# Documentația de finanțare

Documentația de finanțare va fi transmisă pe e-mail: [planificare@adrse.ro](mailto:planificare@adrse.ro) nu mai târziu de 12 martie 2021, ora 23:59.

Documentația de finanțare este compusă din:

* Formularul **Fișei de proiect** - **Anexa nr. 1 la acest Ghid** prezintă aceste secțiuni și include instrucțiuni, recomandări și clarificări privind modul de completare.
* **Anexele la formularul Fișei de proiect.** Toate aceste documente vor fi transmise electronic, cu semnătura electronică extinsă a reprezentantului legal al solicitantului/partenerilor sau al persoanei împuternicite special, acolo unde este cazul.

Pentru unele din anexele enumerate mai jos, ghidul conține modele standard:

* Nota de fundamentare buget. Solicitanții vor prezenta minim 2 tipuri de documente suport pentru a justifica valoarea propusă: oferte de preț, contracte similare sau alte documente justificative care să susțină prețurile orientative prevăzute în bugete (rezonabilitatea se poate analiza în comparație cu proiectele rambursate din POR 2014-2020, proiecte cu alte surse de finanțare, oferte, prospectări de piață, etc.) (**Anexa 2**);
* Declarație **Ajutor de minimis, angajament și eligibilitate (Anexa 3.a)**;
* Declarație **încadrare IMM și eligibilitate TVA (Anexa 3.b)**;
* Declarație **drept proprietate teren/infrastructură (Anexa 3.c)**;
* Consimțământ pentru prelucrarea datelor cu caracter personal (**Anexa 4**);
* (*în cazul entităților care sunt înregistrate la Registrul Comerțului*) declarație pe propria răspundere care să ateste că solicitantul nu se află într-una din situațiile prevăzute de Recomandarea Comisiei Europene (2020) 4885 final din 14 iulie 2020 privind condiționarea acordării de sprijin financiar public pentru întreprinderi de lipsa unei legături cu jurisdicțiile neecoperante în scopuri fiscale. Până la semnarea contractului de acordare a sprijinului financiar, beneficiarii vor depune un certificat constatator eliberat de Oficiul Național al Registrului Comerțului;
* (*în cazul entităților care nu sunt înregistrate la Registrul Comerțului*) Documentele statutare ale solicitantului, după caz: act constitutiv, contract de societate, statut, actualizate;
* Actul de identificare a reprezentantului legal al solicitantului;
* (*dacă este cazul*) Mandatul special/ împuternicire specială pentru semnarea anumitor documente din cererea de finanțare;
* (*dacă este cazul*) Acord de parteneriat **(Anexa 5**);
* Dacă solicitantul deține deja infrastructura pe care se va realiza proiectul, va depune documentele privind dreptul solicitantului asupra imobilului (teren și/sau clădiri), după caz; Pentru investiții care includ lucrări de construcție ce se supun autorizării: dreptul de proprietate privată, dreptul de concesiune (conform OUG 54/2006) sau dreptul de superficie;
* (dacă există) Documente cadastrale (extras de carte funciară);
* Declarație de capacitate financiară **(Anexa 8)**.

În cazul în care solicitantul consideră că poate explica o anumită situație și prin alte documente, acesta le poate anexa la Fișa de proiect ca documente facultative/opționale, însă acest aspect nu presupune lipsa documentelor obligatorii solicitate. Fișa proiectului, declaraţiile şi anexele trebuie completate în limba română, în caz contrar fiind anexată traducerea legalizată a respectivului/ respectivelor document/e.

Toate documentele vor fi transmise electronic, cu semnătura electronică extinsă a reprezentantului legal al solicitantului/partenerilor sau al persoanei împuternicite special, acolo unde este cazul.

În cursul perioadei de elaborare a fişelor eventualele întrebări vor fi transmise doar în scris pe următoarea adresă: [planificare@adrse.ro](mailto:planificare@adrse.ro) (cu mențiunea Solicitare clarificări apel ,,Sprijin la nivelul Regiunii de Dezvoltare Sud-Est pentru pregătirea de proiecte finanțate din perioada de programare 2021-2027 pe domeniul specializare inteligentă”).

# Procesul de verificare, evaluare și selecție

Fișele de proiect depuse în cadrul intervalului menționat în Ghid vor parcurge un proces de verificare, evaluare și selecție descris mai jos.

La nivelul ADR SE evaluarea fiecărei fișe depuse se va realiza de către doi experți evaluatori.

## Etapele procesului de verificare, evaluare și selecție:

### Conformitate administrativă și eligibilitate

După depunerea Fișei de proiect, se vor analiza și verifica respectarea tuturor criteriilor de conformitate administrativă și eligibilitate menționate **în cadrulprezentului ghid**. Astfel, verificarea conformităţii administrative şi eligibilităţii va urmări în principal, existenţa şi forma fișei şi a anexelor, valabilitatea documentelor, precum şi respectarea criteriilor de eligibilitate .

Criteriile de verificare a conformității administrative și a eligibilității sunt detaliate în **Anexa 6** la prezentul Ghid.

**Se pot solicita completări şi/sau chiar retransmiterea documentele obligatorii de la depunerea Fișei de proiect în cazul în care acestea nu sunt lizibile.**

### Evaluare tehnică (evaluarea și punctarea corespunzătoare a criteriilor suplimentare)

Fișele de proiect vor fi evaluate și punctate conform Grilei de evaluare tehnică care conține criteriile suplimentare (Anexa 7).

În cadrul procesului de evaluare, se pot solicita **două clarificări** asupra tuturor aspectelor aferente criteriilor incluse în cadrul grilei de verificare a conformității administrative și eligibilității și a celor din grila de evaluare tehnică, cu termen de răspuns de maxim 3 zile lucrătoare. Termenul poate fi prelungit o singură dată, în mod justificat, cu până la 2 zile lucrătoare.

Fiecare fișă de investiții depusă va fi evaluată de către doi evaluatori (experți nominalizați la nivelul ADR SE), fiecare evaluator va acorda un punctaj raportat la modalitatea de punctare stabilită în grilă pentru fiecare criteriu/subcriteriu.

Proiectele vor fi evaluate din punct de vedere tehnic, pe baza următoarelor criterii de evaluare:

* Dezvoltarea capacității de inovare regionale;
* Rezonabilitatea cheltuielilor;
* Gradul de maturitate al propunerii de proiect;
* Calitatea proiectului;

Nota finală a fiecărui evaluator se va calcula pe baza sumei punctajelor acordate fiecărui criteriu în parte. Punctajul final al fișei reprezintă media aritmetică a punctajelor finale acordate de cei 2 evaluatori.

În urma finalizării evaluării, ADR Sud-Est va notifica solicitanți cu privire la rezultatele evaluării și a punctajului obținut.

### Depunerea și soluționarea contestațiilor

Solicitantul are drept de contestaţie împotriva notificării de respingere. Contestaţia trebuie transmisă în termen de 30 zile calendaristice de la primirea scrisorii de informare privind rezultatul evaluării Fișei de proiect.

Solicitantul poate contesta administrativ rezultatul verificării și evaluării Fișei de proiect o singură dată.

**Contestaţia** trebuie să cuprindă elemente referitoare la:

* Datele de identificare ale contestatorului;
* Obiectul contestaţiei;
* Motivarea în fapt şi în drept a contestației;
* Mijloacele de probǎ, în mǎsura în care este posibil;
* Semnǎtura reprezentantului legal al contestatorului sau a persoanei împuternicite de acesta.

Contestaţia se soluţionează de o comisie alcătuită la nivelul ADR SE.

### Ierarhizarea și selectarea Fișelor de proiect

După finalizarea procesului de evaluare/de solutionare a contestatiilor, se va intocmi o **Lista a fișelor de proiect în domeniul specializării inteligente finanțabile**, ordonate descrescător în funcție de punctajul obținut.

Vor fi selectate pentru acordarea finanțării **Fișele de proiect** care au obținut **cele mai mari punctaje**,

în funcție de bugetul disponibil pentru acest apel, restul urmând a fi introduse pe lista de rezervă, acestea putând fi luate în calcul în cazul în care sunt identificate economii.

# Contractarea Fișelor de proiect

Dacă Fișa de proiect îndeplineşte toate cerinţele impuse de procesul de evaluare, va fi inclusă în **Lista fișelor de proiect în domeniul specializării inteligente finanțabile** și va trece în etapa de contractare.

După primirea tuturor documentelor necesare în vederea contractării proiectului și verificarea corectitudinii documentelor, se va semna contractul de finanțare.

Documentația de finanțare, în faza de contractare, este compusă din următoarele documente obligatorii:

* Situaţiile financiare anuale ale solicitantului și partenerilor (aprobate de adunarea generală a acționarilor sau asociaților) aferente exercițiului fiscal anterior depunerii cererii de finanțare:
  + Bilanţul prescurtat (Formular 10)
  + Contul de profit şi pierdere (Formular 20)
  + Datele informative (Formular 30)
  + Situația activelor imobilizate (Formular 40)
  + Notele explicative la situațiile financiare, conform normelor contabile

Dacă situațiile financiare au fost depuse la unitățile teritoriale ale Ministerului Finanțelor Publice, se va atașa inclusiv dovada depunerii.

* Situaţiile financiare anuale ale entităților identificate ca întreprinderi partenere și/sau legate cu solicitantul/partenerul (aprobate de adunarea generală a acționarilor sau asociaților respectivelor entități), conform declarației unice, aferente exercițiului fiscal anterior depunerii cererii de finanțare
  + Bilanţul prescurtat (Formular 10)
  + Contul de profit şi pierdere (Formular 20)
  + Datele informative (Formular 30)

sau într-o formă echivalentă, pentru întreprinderile partenere/legate înregistrate în afara României.

Dacă situațiile financiare au fost depuse la unitățile teritoriale ale Ministerului Finanțelor Publice, se va atașa inclusiv dovada depunerii.

* Certificatul de atestare fiscală, referitor la obligațiile de plată la bugetul local și bugetul de stat, din care să reiasă că solicitantul și-a achitat obligațiile de plată nete la bugetul de stat și respectiv bugetul local, în ultimul an calendaristic/ în ultimele 6 luni, în cuantumul stabilit de legislația în vigoare.
* Declarație **Ajutor de minimis, angajament și eligibilitate (Anexa 3.a)** *actualizată*
* Declarație **încadrare IMM si eligibilitate TVA (Anexa 3.b)** *actualizată*
* Certificat constatator eliberat de Oficiul Național al Registrului Comerțului în cazul în care acesta nu a fost depus inițial cu documentația de finanțare;
* Orice alt document din lista celor anexate la formularul cererii de finanțare, actualizat, dacă au intervenit modificări.

Netransmiterea, în etapa contractuală, a oricărui document obligatoriu, în termenul solicitat, conduce la respingerea cererii de finanțare.

Pentru fiecare **Fișă de proiect** se va semna un **contract de acordare a sprijinului financiar** între ADR SE în calitate de administrator al Schemei și beneficiarul ajutorului de minimis în care vor fi stipulate drepturile, obligaţiile şi responsabilităţile fiecărei părți.

**Pentru calculul valorii maxime a sprijinului financiar acordat în cadrul schemei  se va aplica cursul inforeuro din luna semnării contractului de acordare a sprijinului financiar.**

ADR SE își rezervă drepul de a solicita toate documentele necesare procesului de contractare.

# Anexe

* **Anexa 1** - Fișa de proiect
* **Anexa 2** – Nota de fundamentare a bugetului privind rezonabilitatea costurilor
* **Anexa 3.a** -Declarație **Ajutor de minimis, angajament si eligibilitate**
* **Anexa 3.b** - Declarație **încadrare IMM și TVA**
* **Anexa 3.c** - Declarație **drept proprietate teren/infrastructură**
* **Anexa 4 -** Consimțământ pentru prelucrarea datelor cu caracter personal
* **Anexa 5 –** Acord de parteneriat
* **Anexa 6** - Grilă de verificare a conformității administrative și eligibilităţii
* **Anexa 7**- Grilă de evaluare tehnică (criterii suplimentare)
* **Anexa 8** - Declarație de capacitate financiară

Modelul de **contract de acordare a sprijinului financiar** este publicat pe site-ul POAT și poate fi descărcat accesând: <https://www.fonduri-ue.ro/poat-2014#implementare-program> .

1. Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură (JO L 17, 21.1.2000, p.22). [↑](#footnote-ref-1)
2. Directiva (UE) 2015/849 a Parlamentului European și a Consiliului privind prevenirea utilizării sistemului financiar în [↑](#footnote-ref-2)
3. 100.000 euro in cazul întreprinderilor unice care efectuează transport de mărfuri în contul terților sau contra cost

   Dacă este cazul, atunci cand, pe lângă domeniul de activitate în care se realizează investiția propusă prin documentația de finanțare , întreprinderea solicitantă desfășoară activități și în alte domenii (clase CAEN), dintre care unele sunt excluse din aria de aplicare a Regulamentului de minimis și/sau a Schemei aplicabile acestui apel, ori plafonul aplicabil acestor domenii este mai mic de 200.000 euro , atunci acestei întreprinderi i se poate aplica plafonul de 200.000 euro doar dacă, de finanțarea primită, nu va beneficia în activitățile desfășurate în domeniile excluse ori cărora li se aplică un plafon mai mic. [↑](#footnote-ref-3)